Der walt ſtůnt alle griſe
Der walt ſtůnt alle griſe·
voꝛ ſne vn̄ ǒch voꝛ iſe·
der iſt in liehter varwe  gar·
nemt ſin war·
ſtolzú kint·
vn̄ reient da die blůmen ſint·

Ich bin holt dem meien·
dar inne ſach ich reien·
min liep vnder der lindē ſchat·
manig blat·
ir da wac·
fúr der heiſſē ſvnne tag·

Vf manigē gruͤnē riſe·
hoꝛt ich ſůſſe wiſe·
ſingen kleinú voglin·
blv̊mē ſchin·
ich da vant·
heide hat ir lieht gewant·

Deutsche Philologie
Deutschland
13. Jahrhundert
Mittelhochdeutsch
Versdichtung
Neidhart
Codex Manesse